Poeziya de Salamon Bicerano/Kantes de Maturidad

Homenaje al Puevlo Turco a la okazyon del 500'en Aniversaryo (1492-1992)

Istanbul i los ekspulsados

Las Siete kolinas al borde del Bosfor, Reflehan en l'agua azul del koriente Mezkitas dorados, ke se ven d'enfrente Komo un regalo del Konkistador.

Istanbul, suenyo d'oro del Emperador; De Bizansio viejo markando la muerte, Fraguo nuevo ponte kon el Oksidente, Dando al sielo, un Krociente salvador.

Constantinopolis! Tierra de ansias! Hoy Istanbul; sivdad d'amor i de pas. El mundo entero l'admira kon pasyon.

Solo el puevlo d'Espanya ekspulsado Apresia la suerte, de bivir al lado Del Turko tolerente, como su Nasyon.

el 22 Agosto del 1988

Kantes de Maturidad Salamon Bicerano Istanbul 1991